Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica („Službene novine Grada Delnica“ broj 2/21) i članka 7. Zakona o financiranju političkih aktivnosti i izborne promidžbe („Narodne novine“ broj 29/19, 98/19), na 37. sjednici održanoj dana 18. prosinca 2024. godine Gradsko vijeće Grada Delnica donosi

**ODLUKU O RASPOREĐIVANJU SREDSTAVA ZA RAD POLITIČKIH STRANAKA I GRUPE BIRAČA ZASTUPLJENIH U GRADSKOM VIJEĆU GRADA DELNICA**

**Članak 1.**

Ovom Odlukom raspoređuju se sredstva za rad političkih stranaka i grupe birača zastupljenih u Gradskom vijeću Grada Delnica (u daljnjem tekstu: Gradsko vijeće) za 2025. godinu koja se osiguravaju u proračunu Grada Delnica za 2025. godinu.

**Članak 2.**

Pravo na financiranje iz sredstava proračuna Grada Delnica imaju političke stranke i vijećnici izabrani s liste grupe birača koje imaju najmanje jednog vijećnika u Gradskom vijeću.

**Članak 3.**

U proračunu Grada Delnica za 2025. godinu ukupno su osigurana sredstva za rad političkih stranaka i Kandidacijske liste grupe birača zastupljenih u Gradskom vijeću u iznosu od 3.591,00 eura.

**Članak 4.**

Za svakog člana Gradskog vijeća utvrđuje se jednaki iznos sredstava tako da svakoj pojedinoj političkoj stranci i vijećnicima izabranim sa liste grupe birača pripadaju sredstva razmjerno broju njenih članova u trenutku konstituiranja Gradskog vijeća.

Za svakog izabranog člana Gradskog vijeća podzastupljenog spola, političkim strankama i vijećnicima izabranih s liste grupe birača pripada i pravo na naknadu u visini od 10% iznosa predviđenog po svakom članu Gradskog vijeća, a određenog u stavku 1. ovog članka.

**Članak 5.**

Kao podaci o stranačkoj pripadnosti članova Gradskog vijeća uzimaju se podaci u trenutku konstituiranja Gradskog vijeća.

**Članak 6.**

Političkoj se stranci u tijeku proračunske godine mogu povećati odnosno smanjiti financijska sredstva propisana ovom Odlukom ukoliko dođe do promjene broja članova Gradskog vijeća iz reda podzastupljenog spola koje ta politička stranka ima u Gradskom vijeću.

Ukupan godišnji iznos sredstava za političke aktivnosti političkih stranaka odnosno predstavnika grupe birača u Gradskom vijeću Grada Delnica, iz članka 7. ove Odluke, isplatiti će se ukoliko je svaki pojedini član političke stranke, odnosno predstavnik grupe birača, bio nazočan na svim sjednicama održanim u godini za koju se isplaćuje naknada. Ukoliko vijećnik nije bio na sjednici, bez obzira da li je razlog opravdan ili neopravdan, od ukupno pripadajućeg iznosa naknade odbit će se proporcionalni dio naknade zbog izostanka.

**Članak 7.**

Sukladno članku 3. i članku 4. ove Odluke za svakog člana Gradskog vijeća utvrđuje se iznos sredstava od 266,00 eura.

Isto tako, sukladno članku 4. ove Odluke za svakog člana Gradskog vijeća podzastupljenog spola utvrđuje se dodatna naknada u iznosu od 27,00 eura.

**Članak 8.**

Stupanjem na snagu ove Odluke sastav Gradskog vijeća je sljedeći:

|  |  |  |  |
| --- | --- | --- | --- |
| **Naziv stranke i****skraćeni naziv** | **Ukupan broj muškaraca** | **Ukupan broj** **žena** | **Ukupna broj** **članova** |
| Kandidacijska lista grupe birača (nositeljica liste: Katarina Mihelčić) | 1 | 3 | 4 |
| Hrvatska demokratska zajednica (HDZ) | 1 | 1 | 2 |
| Socijaldemokratska partija hrvatske (SDP) – Primorsko goranski savez (PGS) | 3 | 1 | 4 |
| Hrvatska stranka prava (HSP) – Domovinski pokret (DP) | 1 | 0 | 1 |
| Kandidacijska lista grupe birača (nositelj liste: Davorin Klobučar) | 1 | 0 | 1 |
| Ivica Knežević – nezavisni vijećnik | 1 | 0 | 1 |
| **UKUPNO** | **8** | **5** | **13** |

**Članak 9.**

Sredstva se raspoređuju na sljedeći način:

|  |  |  |  |
| --- | --- | --- | --- |
| Naziv stranke/nezavisne liste i skraćeni naziv | Broj vijećnika/ca |  | Ukupan iznos osiguranih sredstava |
|  | Po članu GV-a | Podzastupljeni spol |  |
|  | 266,00 | 292,60 |  |
| **Sveukupno** Kandidacijska lista grupe birača (nositeljica liste: Katarina Mihelčić)**Pojedinačno**Kandidacijska lista grupe birača (nositeljica liste: Katarina Mihelčić)Nataša KozlicaLorena ČopAdrijana KruljićDaniel Kezele |  |  | **1.143,80** |
| **Pojedinačno**Kandidacijska lista grupe birača (nositelj liste: Davorin Klobučar)Davorin Klobučar |  |  | **266,00** |
| **Pojedinačno**Nezavisni vijećnik Ivica Knežević |  |  | **266,00** |
| **Sveukupno**Hrvatska demokratska zajednica (HDZ) |  |  | **558,60** |
| **Sveukupno**Socijaldemokratska partija Hrvatske (SDP) – Primorsko goranski savez (PGS) |  |  | **1.090,60** |
| **Sveukupno**Hrvatska stranka prava (HSP) – Domovinski pokret (DP) |  |  | **266,00** |
| **UKUPNO EURA** |  |  | **3.591,00** |

 **Članak 10.**

Ova Odluka stupa na snagu 1. siječnja 2025. godine, a objavit će se u „Službenim novinama Grada Delnica“.

KLASA: 402-01/24-01/4

URBROJ: 2170-6-5-4-24-1

Delnice, 18. prosinca 2024. godine

Gradsko vijeće Grada Delnica

Predsjednica

Ivana Pečnik Kastner, v.r.